Get Well Soon (שיר)

Get Well Soon (בעברית: החלמה מהירה) הוא שיר של הזמרת-יוצרת האמריקאית אריאנה גרנדה, שכתבה אותו יחד עם מפיק השיר פארל ויליאמס. השיר הוא האחרון באלבום האולפן הרביעי שלה, Sweetener. השיר יצא לאור ב-17 באוגוסט 2018. השיר נוצר בהשראת החרדה והטראומה שגרנדה חוותה לאחר הפיגוע במנצ'סטר ארנה שהתרחש במאי 2017, לאחר הופעתה.

== רקע ==
ההודעה הראשונה על השיר הייתה בפוסט שהעלתה גרנדה באינסטגרם ב-31 בדצמבר 2017.<ref name=":0"></ref> לאחר החלק ("רגל") האירופי בסיבוב ההופעות של גרנדה באירופה, Dangerous Woman Tour, והפיגוע במנצ'סטר ארנה, גרנדה חשפה שחוותה "התקפי סחרחורת פרועים ממש, ההרגשה הזאת שאני לא יכולתי לנשום", ושהיא "הרגישה כה הפוך"<ref name="Elle interview"></ref> ושהחרדה שלה נעשתה פיזית. היא שיתפה את חוויתה עם פארל ויליאמס, איתו יצרה את השיר. בריאיון מאוחר יותר למגזין פייפר, גרנדה סיפרה: "[פארל] די הוציא את זה ממני, בגלל שהייתי במצב ממש גרוע מבחינה נפשית. ... [פארל] היה כמו, 'את חייבת לכתוב על זה. את צריכה לעשות מזה מוזיקה ולהוציא את החרא הזה החוצה, ואני מבטיח שזה ירפא אותך.' וזה בהחלט עזר." היא הוסיפה שהשיר הוא "קרוב לוודאי אחד השירים החשובים ביותר [שהיא] אי פעם תכתוב."<ref name=":1"></ref> גרנדה חשפה בריאיון ל-Beats 1 Radio כי היא התכוונה שהשיר יציע "חיבוק מוזיקלי". היא המשיכה והסבירה ש"Get Well Soon" נכתב על "להיות שם אחד בשביל השני ולעזור אחד לשני בזמנים מפחידים ובחרדה" ועל "שדים פנימיים וחרדה ועל עוד טרגדיות אינטימיות גם כן", והדגישה שבריאות הנפש חשובה מאוד.<ref></ref>

== הקלטה וחיבור ==
גרנדה הקליטה את "Get Well Soon" באולפני ההקלטות צ'אליס בהוליווד, קליפורניה.<ref name="notes"></ref>פארל ויליאמס ואריאנה גרנדה כתבו יחד את השיר, וויליאמס הפיק אותו.<ref name="notes" /> השיר הוא בלדת נשמה וגוספל שאורכה 5 דקות ו-22 שניות.<ref name="Pitchfork review"></ref><ref></ref> קולותיה של הזמרת נערמים (בשכבות); גרנדה ייעדה אותם לייצג את "כל הקולות בראש [שלה] מדברים אחד עם השני."<ref name="Elle interview" /> בריאיון של גרנדה למגזין טיים "Next Generation Leaders", תוארו קולותיה כ"שזורים בשכבות צפופות של קול, ביצירתם אפקט שלא מהעולם הזה."<ref></ref>

בסוף השיר קיימות 40 שניות של דממה, מה שמאריך את השיר ל-5 דקות ו-22 שניות. חלק מהמאזינים העלו את ההשערה שאורך השיר בא להציג את תאריך הפיגוע במנצ'סטר ארנה, שהתרחש ב-22 במאי 2017 (5/22 ע"פ פורמט התאריך בארצות הברית).<ref name="Cosmo tribute"></ref><ref></ref>

== ביקורת ==
ג'יליאן מייפס, עורך אתר פיצ'פורק, כינה את השיר "רגע מגדיר קריירה", שיבח אותו במילים "הסוג של צורה חופשית, בלדת נשמה לעזרה עצמית שאולי תצפה שתעשיר אופוס של ביונסה" וכתב "כל מי שיודע באיזו חינניות גרנדה התמודדה עם האירועים האיומים בהופעתה במצנ'סטר בשנה האחרונה יבחין במענה חינני באותה מידה לתקופה הרגשית שלה בשיר הזה."<ref name="Pitchfork review" /> קייט סולומון מהאינדפנדנט תיארה את השיר כשאפתני ואמרה "בתור פרשנות מוזיקלית של 5 דקות להתקפי החרדה הפוסט-טראומטיתיים שגרנדה סבלה, 'Get Well Soon' הוא לא בדיוק מהנה להאזנה אבל ראוי להערצה בכנות שלו."<ref></ref> כריס וילמן תיאר את שירתה של גרנדה כמליצית<ref></ref> וניל מק'קורמיק כתב שהיא נשמעה כמו "שילוב דו-וופ של אישה אחת".<ref></ref> השיר דורג במקום ה-15 ברשימת "100 השירים המובילים של שנת 2018" של מגזין פייפר, שם שובחה גרנדה על "[שעשתה] משהו שהיא לא הייתה חייבת לעשות" באמצעות "[המרת] הכאב שלה למשהו שניתן לעיכול, כמו מולקולות של ממתיק המתאקלמות בתוך כוס של קפה מר".<ref></ref>

== הופעות ==
גרנדה הופיעה לראשונה עם השיר בסיבוב ההופעות The Sweetener Sessions <small>(אנ')</small> לקידום האלבום.<ref name=":2"></ref> היא הופיעה איתו גם בספיישל Ariana Grande at the BBC.<ref name=":3"></ref> במהלך סיבוב ההופעות Sweetener World Tour <small>(אנ'),</small> היא השמיטה אותו במקור מרשימת השירים מכיוון שלפי דבריה, השיר לא נועד להיות מבוצע בהופעות גדולות אלא רק באולמות קטנים כמו בסיבוב ההופעות The Sweetener Sessions . עם זאת, במופע הראשון שהתקיים בפיניקס ב-14 במאי 2019, השיר "Goodnight n Go" הוחלף בגרסה מקוצרת של "Get Well Soon".<ref></ref>

== קרדיטים וצוות ==
הקרדיטים לקוחים מהערות האלבום Sweetener.<ref name="notes" />

הקלטה וניהול
* הוקלט באולפני ההקלטות צ'אליס (הוליווד, קליפורניה) עבור I Am Other Entertainment
* המיקס נעשה במרכז האמנויות קלנוולד (אטלנטה, ג'ורג'יה)
* המאסטרינג נעשה בסטרלינג סאונד (ניו יורק)
* יצא לאור על ידי , 

צוות
* אריאנה גרנדה&nbsp;– קולות, כתיבה, הפקה ווקאלית
* פארל ויליאמס&nbsp;– כתיבה, מפיק הקלטה
* פיל טאן&nbsp;– מיקסינג
* ביל זימרמן&nbsp;– הנדסת מיקס נוספת
* רנדי מריל&nbsp;– מאסטרינג
* מייק לרסון &nbsp;– הקלטה, עריכה דיגיטלית ועיבוד עבור I Am Other Entertainment
* תומאס קוליסון&nbsp;– עוזר הקלטה

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס